section_heading: Povijest
paragraph_text: Prosvjedi se nisu uspjeli proširiti na Republiku Srpsku i hrvatska područja u Federaciji BiH. Srbi i Hrvati naročito su se ograđivali od prosvjeda nakon poziva Udara na unitarizaciju države i ukidanje županija.Ristić, 2014., str. 231. U Republici Srpskoj prosvjedi su promatrani kao federalna stvar. Političko vodstvo pozvalo je državljane Republike Srpske da se distanciraju od nemira u FBiH kako bi njihovo prenošenje u Republiku Srpsku dovelo do mogućeg slabljenja položaja ovog entiteta.Vanjek, 2014., str. 196. Odsustvo prosvjeda u Republici Srpskoj može se objasniti odsustvom spremnosti na preuzimanje rizika u domeni socijalnog zbog mogućih rizika narušavanja položaja Republike Srpske unutar državne zajednice. Odsustvo prosvjeda na hrvatskim većinskim područjima u Federaciji BiH dogodilo se zbog narušavanja položaja Hrvata od strane bošnjačkog političkog vodstva, što je izazvalo nezanimanje za događanja unutar većinskog bošnjačkog djela entiteta. Prosvjed podrške bio je održan ispred veleposlanstva BiH u Beogradu 12. veljače 2014. Organizirali su ga Nova komunistička partija Jugoslavije, Savez komunističke omladine Jugoslavije, Jugoslavenski centar Tito, Savez komunista Jugoslavije u Srbiji, Marksistička omladina CRVENI i Pokret obnovimo Jugoslaviju.Hasanbegović, 2014., str. 208.